《和翰林典籍牛士良使安南之作》
明代·孙蕡

五两招摇百尺杠，官舟十月下藤江。波心犀气寒通剑，石角潮声夜扑窗。

酒荐吴盐浮腊味，歌传楚艳入巴腔。扬舲我亦蓬莱客，应趁春风画桨双。

作者简介：（1334—1389）广东顺德人，字仲衍，号西庵。博学工诗文。明兵下广东，蕡为何真作书请降。洪武中历虹县主簿、翰林典雅。预修《洪武正韵》。出为平原簿，坐事被逮，罚筑京师城垣。旋得释。十五年，起苏州经历，坐累戍辽东。又以尝为蓝玉题画，论死。有《西庵集》。